ወርልድ ቪዥን እና ኮካኮላ ኩባንያ በኢትዮጵያ የኮሮና ቫይረስ የመከላከል ሥራውን እንደሚደግፉ ገለጹ::
የምስራቅ አፍሪካ ወርልድ ቪዥን እና ኮካ ኮላ ኩባንያ የኢትዮጵያ መንግስት የኮሮና ቫይረስን ለመከላከል የሚያደርገውን ጥረት እንደሚደግፉ አስታውቀዋል፡፡በወርልድ ቪዥን የምስራቅ አፍሪካ ምክትል ፕሬዝዳንት ስቲፈን ኦሞሎ በኬንያ የኢ.ፌ.ዴ.ሪ ባለሙሉ ስልጣን አምባሳደር መለስ ዓለም ጋር ባደረጉት ውይይት የኮሮና ቫይረስ የጤና ችግር ብቻ ሳይሆን የኢኮኖሚ ተፅእኖውም እየከፋ መሆኑን በመጥቀስ ድርጅቱ ወረርሽኙን ለመከላከል የሚደረገውን ጥረት እንደሚደግፍ አረጋግጠዋል። የዝቅተኛውን የኅብረተሰብ ክፍል ለመደገፍ የድርጅቱ የኢትዮጵያ ጽህፈት ቤት ከኢፌዲሪ የሠራተኛና ማኅበራዊ ጉዳይ ሚኒስቴር ጋር በጋራ እንደሚሰራም ገልፀዋል፡፡በተመሳሳይ የምስራቅ አፍሪካ የኮካኮላ “ኢንተርናሽናል” ጽህፈት ቤት የኮሚዩኒኬሽን ዘርፍ ዳይሬክተር ኤምሊ ማቻርያ ከአምባሳደር መለስ ጋር ተወያይተዋል። ድርጅቱ ወረርሽኙን ለመከላከሉ ተግባር በኮካኮላ ኢትዮጵያ እህት ኩባንያዎች አማካኝነት ድጋፍ እያደረገ መሆኑን ጠቅሰዋል፡፡ኮካኮላ አንድ ሚሊዮን ብር የሚያወጣ የእጅ ንፅህና መጠበቂያ ፈሳሽ በማምረት ድጋፍ ማድረጉንና እስከመጪው ግንቦት 2ዐ12 ዓ.ም 4ዐዐ ሺህ ዶላር የሚያወጣ ድጋፍ ለኮሮና መከላከል እንደሚያደርግም አስረድተዋል፡፡አምባሳደር መለስ ዓለም ወርልድ ቪዥን እና የምስራቅ አፍሪካ ኮካኮላ ኩባንያ በዚህ ፈታኝ ወቅት ላሳዩት አጋርነት አመስግነዋል፡፡ምንጭ፦ በኬንያ የኢትዮጵያ ኤምባሲ